b'\n_START_ARTICLE_\nStiftelsen Arken\n_START_PARAGRAPH_\nStiftelsen Arken er en norsk stiftelse som best\xc3\xa5r av seks barnehjem fordelt p\xc3\xa5 fire land, Bolivia, India, S\xc3\xb8r-Afrika og Albania. Tre av barnehjemmene ligger i India, et i Bolivia, et i S\xc3\xb8r-Afrika og et i Albania._NEWLINE_Magne E. Meling er grunnlegger og var i mange \xc3\xa5r leder. Meling startet med humanit\xc3\xa6re hjelpesendinger til tidligere land i \xc3\x98st-Europa, og stod i mange \xc3\xa5r i spissen for at hjelpen kom frem til flere barnehjem og kirker i Romania, Albania og Russland. I flere \xc3\xa5r gikk det inntil seks hjelpesendinger i \xc3\xa5ret til disse landene, og mange tusen mennesker fikk hjelp._NEWLINE_I 1996 var Meling p\xc3\xa5 en feriereise til Cochabamba, Bolivia, sammen med sin kone Helga. Det var m\xc3\xb8tet med barna p\xc3\xa5 barnehjemmet El Arca de Jesus som f\xc3\xb8rte til at Meling tok et \xc3\xb8konomisk ansvar for barnehjemmet. Det var da 19 barn p\xc3\xa5 hjemmet. Hjemmet var rikt p\xc3\xa5 varme og samhold, men manglet i perioder mat og mange andre n\xc3\xb8dvendige ting._NEWLINE_I Norge ble det opprettet et fadderprogram for \xc3\xa5 sikre barnas framtid. I dag har Stiftelsen Arken \xc3\xb8konomisk ansvar for 5 barnehjem, og arbeidet vokser stadig p\xc3\xa5 grunn av faddere og givere, hovedsakelig fra Norge._NEWLINE_Magne Meling har n\xc3\xa5 gitt videre hovedansvaret til sin datter, Jorunn Ljones, som sammen med fire andre danner styret i Stiftelsen Arken. Barnehjemmet i Bolivia ligger i byen Cochabamba. I S\xc3\xb8r-Afrika ligger barnehjemmet i bydelen KwaThemai Johannesburg. I Albania er barnehjemmet plassert i den lille landsbyen La\xc3\xa7 p\xc3\xa5 utsiden av hovedstaden Tirana. De 3 barnehjem i India er fordelt i byene Hyderabad, Visakhapatnam og Vijayawada.'